Gregor III Laham

Gregor III Laham (borgerlig navn Lutfi Laham; født 15. desember 1933 i Daraya i Syria) er emerittert melkittisk patriark av Antiokia.

Liv og virke

Prest
Laham studerte teologi i Libanon og Roma, og ble presteviet i 1959.

Eksark (biskop)
Fra 1978 til 1996 var Laham den melkittiske patriarkens representant i Det hellige land (Jerusalem), først som vikar, fra 1991 som eksark. Ordinasjonen til erkeepark skjedde i 1981.

Patriark
Den 29. november 2000 ble han av den melkittiske synoden valgt til ny patriark og uken etter bekreftet av pave Johannes Paul II. Den 6. mai 2017 aksepterte pave Frans hans avskjedssøknad.

Sammen med islamske ledere i Syria arbeidet han i 2016 for å oppheve EUs sanksjoner mot landet som han mente skadet sivilbefolkningen. Tidligere arbeidet han også for å stanse tilførselen av våpen til borgerkrigen i Syria. Selv benektet han å være en støttespiller for Assads regime. Mange kristne i Syria har valgt Assads side i borgerkrigen. I intervju med Frankfurter Allgemeine Zeitung uttrykte Laham sympati med president Assad som person og mente også at vestlige medier gir et skjevt bilde av situasjonen i Syria. Laham kritiserte Tysklands rause flyktningepolitikk.

Da han gikk av var den melkittiske kirken var inne i en krise blant annet på grunn av motstand mot Laham og kritikk av hans forvaltning av kirkens midler. Over ti fremstående biskoper boikottet synoden i 2016 i protest mot Laham.

Galleri

Episkopalgenealogi 
Hans episkopalgenealogi er:

 Biskop Leonce (?-1686) 
 Patriark Athanasius Dabbas (1647–1724) *bispeviet 1685
 Biskop Néophytos Nasri (?–1731) *1722
 Biskop Euthyme Fadel (Maalouly) (?–1774) *1724
 Patriark  Cyril VII (François) Siaj (Siage) (?–1796) *1763
 Patriark  Agapios III Matar (1736–1812) *1795
 Patriark Maximos III Michel Mazloum (1779–1855) *1810
 Patriark Clément Bahous (1799–1882) *1836
 Patriark Grégoire II Youssef (Sayyour) (1823–1897) *1856
 Patriark Peter IV Géraigiry (1841–1902) *1886
 Patriark Cyril IX Mogabgab (1855–1947) *1899
 Patriark Maximos V (George) Hakim (1908–2001) *1943
 Patriark Grégoire III (Loutfi) Laham, B.S. (1933- ) *1981

Referanser 

Melkittiske patriarker av Antiokia
Syriske katolske biskoper
Utenlandske katolske biskoper i Det hellige land
Linjen Leonce av Saidnaya (melkittisk gresk-katolsk)
Personer fra guvernementet Rif Dimashq
Fødsler i 1933